b'\n_START_ARTICLE_\nPhiladelphia 76ers\n_START_SECTION_\nSyracuse Nationals (1939-1963)\n_START_PARAGRAPH_\nKlubben ble stiftet som Syracuse Nationals i 1939, en uavhengig og profesjonell klubb. I 1946 ble de medlem av NBL, National basket League._NEWLINE_I 1949 var Syracuse Nationals en av sju NBL lag som samarbeidet sammen med BAA, Basketball Association of America, om \xc3\xa5 skape NBA-ligaen. I 1955 vant Nationals NBA-mesterskapet.\n_START_SECTION_\n76ers blir til (1963)\n_START_PARAGRAPH_\nSyracuse Nationals kjempet en hard kamp tidlig i 60-\xc3\xa5rene. Syracuse var sist av de middels store byene, men de var ogs\xc3\xa5 for liten for et profesjonelt lag til \xc3\xa5 v\xc3\xa6re profitabel. Papirmagnat Irv Kosloff kj\xc3\xb8pte Syracuse Nationals fra tidligere eier Danny Biasone og flyttet dem til Philadelphia i 1963._NEWLINE_Dermed ble det fortsatt NBA-spill i Philadelphia, etter at Philadelphia Warriors, n\xc3\xa5v\xc3\xa6rende Golden State Warriors, flyttet til San Francisco. En konkurranse ble holdt for \xc3\xa5 finne et nytt navn, og vinneren ble Walt Stahlberg. Navnet ble forandret  til \xc2\xabPhiladelphia 76ers,\xc2\xbb. Ettersom navnet var ganske langt blir det for det meste kalt \xc2\xabSixers\xc2\xbb.\n_START_SECTION_\n76ers i NBA (1963-1966)\n_START_PARAGRAPH_\nI de f\xc3\xb8rste fire \xc3\xa5rene i Philadelphia spilte Sixers for det meste p\xc3\xa5 Philadelphia Arena og Civic Center-Convention Hall. I 1964-65 sesongen hentet 76ers legenden Wilt Chamberlain fra San Francisco Warriors._NEWLINE_I Eastern Conference Finalespillet, i 1964/65 m\xc3\xb8tte Sixers de utrolig suverene Boston Celtics, som var n\xc3\xa6rmest usl\xc3\xa5elig. I den siste kampen tapte Philadelphia.\n_START_SECTION_\nNBA mester (1966-1967)\n_START_PARAGRAPH_\nF\xc3\xb8r 1966-67 sesongen fikk Dolph Schayes sparken, og Alex Hannum ble ansatt som ny trener. Hannum hadde noen \xc3\xa5r tidligere ledet St. Louis Hawks til sin eneste NBA-tittel. 43 \xc3\xa5r gamle Hannum s\xc3\xa5 ut som om han enn\xc3\xa5 kunne spille og deltok ofte p\xc3\xa5 treningene._NEWLINE_Philadelphia 76ers var suverene i Eastern division denne sesongen og vant hele 68 kamper. De viste flott spill godt hjulpet av deres stjernespiller, Wilt Chamberlain, som ble k\xc3\xa5ret til mest verdifulle spiller denne sesongen._NEWLINE_For at klubben skulle f\xc3\xa5 spille NBA-finalen m\xc3\xa5tte de f\xc3\xb8rst vinne sluttspillet for Eastern division. Det gjorde de med glans og de ble klare for NBA-finalen._NEWLINE_San Francisco Warriors endte p\xc3\xa5 andreplass i Western division, men vant sluttspillet for Western divison, og ble dermed Sixers\' motstander i NBA-finalen._NEWLINE_Philadelphia vant 4 av 6 kamper i finalen og ble dermed NBA-mester.\n_START_SECTION_\n76ers p\xc3\xa5 bunn (1967-1976)\n_START_PARAGRAPH_\nI 1967-68 sesongen skulle "Sixers" pr\xc3\xb8ve \xc3\xa5 gjenta suksessen fra forrige sesong, Med ny hjemmearena, The Spectrum, vant de Eastern division atter en gang og kom til sluttspillet. _NEWLINE_De ledet 3-1 i kamper mot Boston Celtics, men Celtics kom tilbake, og ydmyket Sixers ved \xc3\xa5 vinne tre kamper p\xc3\xa5 rad, og gikk til NBA-finalen som de til slutt vant._NEWLINE_Philadelphias stjernespiller Wilt Chamberlain hadde en utrolig sesong, og toppet det meste av statistikker og ble dessuten k\xc3\xa5ret til den mest verdifulle spiller denne sesongen, men han fikk stor del av skylden for tapet mot Celtics i den 7. kampen._NEWLINE_Etter den sesongen forlot trener Alex Hannum Sixers for \xc3\xa5 trene Oakland Oaks i den nytt-grunnlagte ABA. _NEWLINE_Da ba Chamberlain om \xc3\xa5 bli byttet, og Sixers sjefsmanager Jack Ramsay byttet ham for Darrall Imhoff, Archie Clark og Jerry Chambers. Dette skulle bli en av de mest katastrofale handlingene innad i Philadelphia._NEWLINE_Sixers fortsatte \xc3\xa5 kjempe de neste tre sesongene, men de kom de aldri forbi andre runde. _NEWLINE_I 1971-72 ble Eastern division delt inn i to underdivsjoner, Atlantic Division og Central Division, med fire lag hver, ettersom det kom flere og flere lag inn i NBA. Sixers havnet i Atlantic division da Philadelphia l\xc3\xa5 geografisk plassert mot Atlanterhavet._NEWLINE_Denne sesongen var en katastrofe for Philadelphia. Bare fem \xc3\xa5r etter at de vant tittelen avsluttet Sixers sesongen med en kampstatistikk som viste 30 seire og 52 tap. De fikk for f\xc3\xb8rste gang ikke spille i sluttspillet._NEWLINE_Neste sesong, 1972\xe2\x80\x9373-sesongen, ble bare enda verre._NEWLINE_76ers tapte de 15 f\xc3\xb8rste kampene av sesongen, og et par m\xc3\xa5neder senere satte de rekord etter \xc3\xa5 ha tapt 20 kamper i strekk p\xc3\xa5 en sesong. 76ers endte sesongen med bare ni seire av 82 kamper. Vinneren av Atlantic Division, Boston Celtics, vant 59 kamper mer en 76ers, ogs\xc3\xa5 det ble en ny rekord._NEWLINE_Neste \xc3\xa5r ansatte Sixers Gene Shue som hovedtrener, og de startet den lage veien tilbake. I 1975-76-sesongen, fikk 76ers George McGinnis fra Indiana Pacers, og med ham var 76ers igjen tilbake i sluttspillet etter fem \xc3\xa5r uten fnugg av suksess. Selv om de tapte i sluttspillet mot Buffalo Braves viste de at laget n\xc3\xa5 var tilbake hvor de h\xc3\xb8rte hjemme.\n_START_SECTION_\nTilbake i sporet (1976-1982)\n_START_PARAGRAPH_\nI 1976-77 vant Sixers Atlantic Division igjen til stor glede for fansen. De gikk videre fra sluttspillet, men tapte i NBA-finalen mot Portland Trail Blazers._NEWLINE_Neste sesong r\xc3\xb8k de ut i sluttspillet mot Washington Bullets, som vant NBA-finalen samme \xc3\xa5ret._NEWLINE_De neste fire sesongene greide ikke Sixers \xc3\xa5 vinne NBA-mesterskapet, selv etter \xc3\xa5 ha forandret trener til tidligere Sixers spiller Billy Cunningham._NEWLINE_I 1980 kom Sixers til finalen i NBA, men det endte med tap, og Magic Johnson og hans klubb Los Angeles Lakers kunne kalle seg NBA-mestere._NEWLINE_Samme historien ble skrevet to \xc3\xa5r senere. Disse to lagene m\xc3\xb8ttes igjen, men LA Lakers ble for sterke.\n_START_SECTION_\nSiste NBA mesterskap (1982-1983)\n_START_PARAGRAPH_\nHarold Katz kj\xc3\xb8pte 76ers fra Dixon i 1982._NEWLINE_Siste brikken for \xc3\xa5 vinne NBA kom f\xc3\xb8r 1982-83 seasongen. Centerspiller Moses Malone kom fra Houston Rockets. Ledet av Julius Erving, Maurice Cheeks, Andrew Toney, og Bobby Jones dominerte de sesongen og vant 65 kamper._NEWLINE_Sixers vant over alle motstanderne i sluttspillet inntil de kom til NBA-finalen, hvor de skulle revansjere de to tidligere finaletapene mot LA Lakers. De regjerende mesterne fra Los Angeles tapte og Sixers vant 4-0. Dette er fortsatt 76ers siste suksess i NBA.\n_START_SECTION_\nLiten suksess (1984-1996)\n_START_PARAGRAPH_\nSesongen etter suksessen r\xc3\xb8yk Sixers ut i sluttspillet mot New Jersey Nets._NEWLINE_I \xc3\xa5rene som fulgte var det ikke noen stor suksess \xc3\xa5 spore i Piladelphia, og det kan kanskje skyldes at Moses Malone ble byttet til Washington Bullets. En avgj\xc3\xb8relse som vakte mye harme._NEWLINE_76ers kom til flere sluttspill i de sene 80-\xc3\xa5rene, men det lyktes ikke i noen stor grad \xc3\xa5 komme til NBA-finalen. Mellom 1990 og 1996 var det lite som minte om suksess, og for fansen ble perioden betraktet som \xc2\xabm\xc3\xb8rketiden\xc2\xbb. Mellom 1992 og 1998 kvalifiserte de seg ikke en eneste gang til sluttspillet.\n_START_SECTION_\nEn ny start (1996-2000)\n_START_PARAGRAPH_\nEtter mange d\xc3\xa5rlige \xc3\xa5r kom det et lyspunkt. 1996 vant 76ers lotteriet om \xc3\xa5 f\xc3\xa5 f\xc3\xb8rste valget i draftingen._NEWLINE_Deres valg falt p\xc3\xa5 Allen Iverson. I tillegg ble klubben kj\xc3\xb8pt opp og fikk nye eiere. _NEWLINE_Da de ogs\xc3\xa5 flyttet til en ny arena, Wachovia Center, s\xc3\xa5 ting ut til \xc3\xa5 g\xc3\xa5 i en positiv retning for klubben. _NEWLINE_Styret sparket b\xc3\xa5de hovedtreneren og direkt\xc3\xb8ren. Johnny Davis ble ny hovedtrener, mens Brad Greenberg tok over som direkt\xc3\xb8r. Men 1996\xe2\x80\x931997sesongen gikk ikke som ventet, og Philadelphia tapte 60 av 82 kamper._NEWLINE_76ers styre f\xc3\xb8lte at forandringer m\xc3\xa5tte gj\xc3\xb8res etter fiaskosesongen. Forandringene kom ved \xc3\xa5 sparke Davis og Greenberg, og ved \xc3\xa5 offentliggj\xc3\xb8re en ny laglogo. Larry Brown tok over som hovedtrener. _NEWLINE_For Brown ventet kanskje hans t\xc3\xb8ffeste trenerutfordring. Han var ofte i krangel med Allen Iverson, men 76ers forbedret seg til 31 seiere i 1997\xe2\x80\x9398. F\xc3\xb8r 1997\xe2\x80\x9398-sesongen byttet Sixers Jerry Stackhouse til Detroit Pistons. I utveksling mottok de Aaron Mckie og Theo Ratliff. I tillegg kom Eric Snow fra Seattle Supersonics i januar 1998. _NEWLINE_F\xc3\xb8r 1998\xe2\x80\x9399-sesongen, signerte 76ers George Lynch og Matt Geiger, men en veldig lang streik utsatte starten p\xc3\xa5 sesongen, som ble forkortet til 50 kamper istedenfor 82. Laget begynte sin gjenoppbygging i l\xc3\xb8pet av denne forkortede sesongen, som ble avsluttet med en statistikk p\xc3\xa5 28 seire og \xe2\x80\x9322 tap, og for f\xc3\xb8rste gang siden 1991 var laget i sluttspillet igjen. De f\xc3\xb8lgende sesongene var det gjennomsnittlig suksess hvor de kom til sluttspillet, men ikke noe lengre.\n_START_SECTION_\nKing Allen (2000-2001)\n_START_PARAGRAPH_\nSesongen 2000-2001 skulle endelig Sixers oppleve NBA finalespill igjen._NEWLINE_De startet sesongen ved \xc3\xa5 vinne de f\xc3\xb8rste ti kampene. Allen Iverson var i storslag og da seriespillet var ferdig viste det at 76ers l\xc3\xa5 p\xc3\xa5 toppen av Atlantic divison, med en statistikk som viste 56 seire av 82._NEWLINE_Allen Iverson ble k\xc3\xa5ret til mest verdifulle spiller, og Larry Brown ble k\xc3\xa5ret til \xc3\xa5rets trener._NEWLINE_Sixers viste stort spill i sluttspillet og slo blant annet Indiana Pacers med Reggie Miller p\xc3\xa5 laget, og i semifinalen slo de Toronto Raptors med Vince Carter p\xc3\xa5 laget. I NBA-finalen m\xc3\xb8tte de Los Angeles Lakers, men Lakers ble for sterke og vant 4-1. Bare det \xc3\xa5 komme til finalen var en megaopptur for Philadelphia etter noen suksessfattig 1990-\xc3\xa5r.\n_START_SECTION_\nNyere tider (fra 2002)\n_START_PARAGRAPH_\nEtter suksessesongen har det g\xc3\xa5tt rimelig tr\xc3\xa5dt for 76ers._NEWLINE_I 2002, 2003 og 2005 kom de til sluttspillet, men de r\xc3\xb8k ut i f\xc3\xb8rste runde to av gangene, og kom til semifinalen den tredje._NEWLINE_I 2005\xe2\x80\x9306-sesongen kom ikke "Sixers" til sluttspillet, og fansen ble ikke noe mer forn\xc3\xb8yd med beskjeden de snart skulle f\xc3\xa5. 5. desember 2006 ga lagets store spiller Allen Iverson beskjed om at han var skuffet over retningen laget var p\xc3\xa5 vei i, og kom med et ultimatum: \xc2\xabFinn spillere som vil st\xc3\xb8tte meg eller bytt meg.\xc2\xbb To uker senere ble Allen Iverson og Ivan McFarlin sent til Denver Nuggets, i bytte for guarden Andre Miller, forwarden Joe Smith, og to draft valg til f\xc3\xb8rste runde._NEWLINE_Dette forandret lite, og sesongen etter, 2006\xe2\x80\x9307-sesongen, ble det heller ikke noe sluttspill p\xc3\xa5 laget fra \xc3\xb8st._NEWLINE_Etter \xc3\xa5rtusenskiftet har ikke Sixers hatt noen fremgang ved unntak av NBA-finalen i 2001. Trenerne har kommet og g\xc3\xa5tt, uten noe resultat. _NEWLINE_4. desember 2007 fikk direkt\xc3\xb8ren Billy King sparken og ble erstattet av Ed Stefanski.'